திருநங்கைகளுக்கு குடும்ப அட்டை மற்றும் வாக்காளர் அடையாள அட்டை வேண்டுமென 2002ல் திருநங்கை ப்ரியா பாபு அவர்களும், வழக்கறிஞர் ரஜினியும் உயர்நீதி மன்றத்தில் ரிட்(Writ) பதிவு செய்தனர். அம்முயற்சி நல்ல பலன் அளித்தது. அதே ஆண்டு திருநங்கைகளுக்கு குடும்ப அட்டையும், வாக்காளர் அடையாள அட்டையும் வழங்கப்பட வேண்டுமென தீர்ப்பளித்தது.அதேசமயம் அவர்களது பாலினத்தில் ஆண்ணா பெண்ணா என்பதை திருநங்கைகள் அவரகள் விருப்பத்திற்கேற்ப நிரப்பிக்கொள்ளலாம் என்றும் தெளிவிள்ளாததாக இருந்தது. திருநங்கைகள் குறித்த அரசு இயந்திரத்தின் முதல் அசைவாக இதை எடுத்துக்கொள்ளலாம். இது திருநங்கைகள் நலன் குறித்த முக்கியமான கவனஈர்ப்பை ஊடகமத்தியிலும், பொதுமக்கள் மத்தியிலும் ஏற்படுத்தியது. 2006ல் வழக்கறிஞர் ரஜினியின் உதவியுடன் முழுதாக ஒருவருட உழைப்பிற்குப் பிறகு என் பெயரை லிவிங் ஸ்மைல் வித்யா என்றும் பாலினம் பெண் எனவும் கெஜட்டில் மாற்ற முடிந்தது. பாலின மாற்றம் குறித்து அரசு ஆவணங்களில் ஏற்பட்ட முக்கிய மாற்றங்கள் இவை.